CELEX: 62012TN0518
Language: fi
Date: 2012-11-27 00:00:00
Title: Asia T-518/12: Kanne 27.11.2012 — Spirlea v. komissio

2.2.2013   
            
            
               FI
            
            
               Euroopan unionin virallinen lehti
            
            
               C 32/21
            
         Kanne 27.11.2012 — Spirlea v. komissio
   (Asia T-518/12)
   2013/C 32/33
   Oikeudenkäyntikieli: saksa
   
      Asianosaiset
   
   
      Kantajat: Darius Nicolai Spirlea (Capezzano Pianore, Italia) ja Mihaela Spirlea (Capezzano Pianore) (edustajat: Rechtsanwalt V. Foerster ja Rechtsanwalt T. Pahl)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               ottamaan vastaan heidän SEUT 263 artiklaan perustuvan kannekirjelmänsä
            
         
               —
            
            
               ottamaan kanteen tutkittavaksi
            
         
               —
            
            
               toteamaan, että kanne on perusteltu, ja toteamaan siksi, että vastaaja on tehnyt olennaisia menettelyvirheitä ja rikkonut useita aineellisen oikeuden säännöksiä
            
         
               —
            
            
               tällä perusteella kumoamaan kantajan EU:n pilottimenettelyssä nro 2070/11/SNCO (Ref. Ares [2012] 1135073) 27.9.2012 tekemän tutkimatta jättämistä koskevan päätöksen
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kolmeen kanneperusteeseen.
   
               1)
            
            
               Ensimmäinen kanneperuste: EU:n pilottimenettelyn aloittaminen ilman oikeudellista perustaa (SEUT 290 ja SEUT 291 artikla)
               
                           —
                        
                        
                           Tässä kanneperusteessa väitetään, että EU:n pilottimenettelyn aloittaminen johtaa SEUT 258 artiklaan liittyvään ylimääräiseen prosessinedellytykseen. Komissio käsittelee tätä prosessinedellytystä, jonka osalta sille ei ole annettu valtuutusta tai toimivaltaa EU:n perustamissopimuksissa, oikeusvaltion vastaisessa, suljetussa menettelyssä ja tekee samalla SEUT 258 artiklan mukaisen jäsenyysvelvoitteiden noudattamatta jättämistä koskevan menettelyn sisällyksettömäksi.
                        
                     
         
               2)
            
            
               Toinen kanneperuste: Komission Euroopan parlamentille ja Euroopan oikeusasiamiehelle kantelijan asemasta yhteisön oikeuden rikkomista koskevissa asioissa 20.3.2002 antaman tiedonannon (1) rikkominen
               Kantajat väittävät, että komissio jätti mielivaltaisesti noudattamatta kantelijan asemasta yhteisön oikeuden rikkomista koskevissa asioissa antamaansa tiedonantoa ja siirsi kantajien kantelun vaihtoehdoitta EU:n pilottimenettelyyn, jonka säännöt eivät ole kantajien saatavissa.
            
         
               3)
            
            
               Kolmas kanneperuste: Perusteluvelvollisuuden noudattamatta jättäminen
               
                           —
                        
                        
                           Tässä kanneperusteessa väitetään, etteivät komission perustelut sisällä tosiseikkojen selvittämistä asetuksen (EY) N:o 1394/2007 (2) soveltamisen osalta eivätkä kantajan erityisten oikeudellisten väitteiden käsittelyä unionin oikeuden kannalta.
                        
                     
         
      (1)  EYVL C 244, s. 5.
   
      (2)  Pitkälle kehitetyssä terapiassa käytettävistä lääkkeistä sekä direktiivin 2001/83/EY ja asetuksen (EY) N:o 726/2004 muuttamisesta 13.11.2007 annettu Euroopan parlamentin ja neuvoston asetus (EY) N:o 1394/2007 (EUVL L 342, s. 121).